Author: . . .
Last saved by: Asta Urb
Company: Haapsalu LV sotsiaalosakond

K O R R A L D U S

Haapsalu,			07. november 2006 nr 810

Parklale asukohaga Lihula mnt 3a, Haapsalu
teenindamiseks vajalike maade suuruste määramine

Võttes aluseks Haapsalu Linnavalitsuse peamaakorraldaja Margis Seina poolt koostatud Lihula mnt 3a parkla asendiplaani Haapsalu Linnavalitsus tuvastas, et parkla kuulub Haapsalu linna omandisse ja on linnavalitsuse raamatupidamises põhivahendina arvel. Juhindudes maareformi seaduse § 7 p 5, Eesti Vabariigi Valitsuse 30.06.1998 määrusega nr 144 kinnitatud “Ehitise teenindamiseks vajaliku maa määramise korrast”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1.	Määrata Haapsalu linna omandis oleva Lihula mnt 3a parkla teenindamiseks vajaliku maa suuruseks vastavalt korralduse lisaks olevale asendiplaanile 1203 m^2.
2.	Korraldus teha teatavaks linnavalitsuse maakorraldusosakonna juhatajale (A.Ulm) korralduse koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea				Erko Kalev
Linnasekretär